ম্যাসিডনের প্রথম আলেকজান্ডার
৪৯৮ খ্রিস্টপূর্বাব্দে প্রথম আলেকজান্ডার যখন পিতা প্রথম আমুনতাসের স্থালাভিষিক্ত হয়ে ম্যাসিডনের সিংহাসনে আরোহণ করেন, তখন ম্যাসিডন হাখমানেশী সম্রাট প্রথম দারিয়ুসের সামন্তরাজ্যে পরিণত হয়েছে। ৪৯২ খ্রিস্টাব্দে পারস্য সেনাপতি মার্ডোনিয়াসের গ্রিক অভিযানের ম্যাসিডন সম্পূর্ণ রূপে হাখমানেশী সাম্রাজ্যের অধীনস্থ হয় এবং প্রথম আলেকজান্ডার ম্যাসিডনের নামমাত্র শাসকে পরিণত হন। এতৎসত্ত্বেও স্যাল্যামিসের যুদ্ধে প্রথম আলেকজান্ডার পারস্য সেনাবাহিনীর সম্ভাব্য রণকৌশল সম্বন্ধে পরামর্শ দিয়ে গ্রিকদের সাহায্য করেছিলেন। যুদ্ধে গ্রিকরা টেম্পে নামক একটি গর্জ প্রতিরক্ষার কৌশল নিয়েছিলেন, কিন্তু প্রথম আলেকজান্ডার তাঁদের একটি পরিবর্ত রাস্তার কথা সম্বন্ধে অবগত করলে গ্রিকরা বিশাল পারস্য সেনাবাহিনী পৌছনোর আগেই তাঁর পরামর্শমতো নিরাপদ স্থানে চলে যেতে সক্ষম হয়।
জর্জ আলেকজান্ডার
আক্রমণাত্মক ভঙ্গীমায় ব্যাটিংসহ ফাস্ট বোলিং করতেন জর্জ আলেকজান্ডার। ১৮৮০ ও ১৮৮৪ সালে বিলি মারডকের নেতৃত্বাধীন অস্ট্রেলিয়া দলের ইংল্যান্ড সফর ব্যবস্থাপনার সার্বিক দায়িত্বে ছিলেন তিনি। এছাড়াও, ১৮৮২-৮৩ মৌসুমে ইভো ব্লাইয়ের নেতৃত্বাধীন ইংরেজ দলের ব্যবস্থাপনার দায়িত্বে ছিলেন। এ সফরেই ইংল্যান্ড দল অস্ট্রেলিয়া থেকে অ্যাশেজ পুণরুদ্ধার করতে সমর্থ হয়েছিল।